Diari Oficial de la Generalitat Valenciana


Sumari del DOGV 8756, del 06-03-2020 (2020/2071)

Extracte de la convocatòria «Missió comercial Costa de Marfil i Ghana», Pla internacional de promoció, període 2014-2020.
-------------------------------------------------------------------------------------------------------------------------

### Dades del document

Número de DOGV
:   8756

Data del DOGV
:   06-03-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2071


Data del document
:   27-02-2020

Organisme emissor
:   Cambra Oficial de Comerç, Indústria, Serveis i Navegació de València

Tipus de document
:   Extracte

Descriptors 

:   * ajuda pública

Extracte de la convocatòria «Missió comercial Costa de Marfil i Ghana», Pla internacional de promoció, període 2014-2020. [2020/2071]  
BDNS (identif.): 497940  
La Cambra de Comerç de València anuncia l'obertura de convocatòria que té per objecte promoure la participació en el programa Pla internacional de promoció, cofinançat en un 50% pel Fons Europeu de Desenvolupament Regional (FEDER) de la Unió Europea, en la Missió comercial Costa d'Ivori i Ghana (30 de març al 3 d'abril 2020).  
  
Primer. Beneficiaris  
Pimes, micropimes i autònoms de la Comunitat Valenciana / o de la demarcació territorial de la Cambra de Comerç de València. Acció multisectorial centrada en els següents sectors d'oportunitat: agroalimentari, hàbitat (material de construcció, rajoles), cosmètica, maquinària per a la mineria, indústria agroalimentària, etc., energia renovable i peces de recanvi.  
El nombre màxim d'empreses beneficiàries és set.  
  
Segon. Objecte  
L'objecte de la convocatòria és la selecció d'operacions realitzades per les pimes que contribuïsquen a promoure la seua internacionalització i millorar la seua competitivitat, amb l'objectiu de millorar la propensió a exportar i la base exportadora de l'economia espanyola, diversificar els mercats de destinació de l'exportació espanyola i incrementar la competitivitat de l'economia espanyola per a impulsar Espanya com a destinació d'inversió.  
  
Tercer. Convocatòria  
El text complet d'aquesta convocatòria, així com el formulari d'inscripció, està a la disposició de les empreses en la Cambra Oficial de Comerç, Indústria, Serveis i Navegació de València (carrer del Poeta Querol 15, 46762, València); a més, pot consultar-se en la web:  
https://www.camaravalencia.com/es-es/internacional/promocion-exterior/misiones-comerciales/paginas/mision-comercial-costa-de-marfil-y-ghana-2020.aspx  
  
Quart. Quantia  
El pressupost màxim d'execució de l'actuació Missió comercial a Costa d'Ivori i Ghana en el marc d'aquesta convocatòria per al període 2020 és de 45.440 euros, dins del programa operatiu «Plurirregional d'Espanya FEDER 2828-3795 EV».  
Els recursos estimats per als serveis de suport prestats per la Cambra de Comerç de València, serà de 7.990 euros, cofinançats en un percentatge del 50% a càrrec del Fons Europeu de Desenvolupament Regional (FEDER) de la Unió Europea i en un percentatge del 50% per la Cambra de Comerç de València.  
La quantia màxima de les ajudes a atorgar a càrrec d'aquesta convocatòria, a les empreses participants en la Missió Comercial a Costa d'Ivori i Ghana, és de 37.450 euros en concepte de subvenció. Les ajudes seran cofinançades en un percentatge del 50% a càrrec dels fons FEDER, a través del programa operatiu «Plurirregional d'Espanya FEDER 4907-6970 FN», i la resta es finançarà a càrrec de les empreses beneficiàries.  
  
Cinqué. Termini de presentació de sol·licituds  
El termini per a la presentació de sol·licituds s'obri l'endemà hàbil de la publicació d'aquest anunci a les 09.00 h i finalitzarà el dia 11 de març de 2020, a les 13.00 h. El model de sol·licitud de participació podrà descarregar-se en el web www.camaravalencia.com.  
  
València, 27 de febrer de 2020.- El president de Cambra València: José Vicente Morata.